stanford-oval/wikipedia huggingface dataset:
מארק נופלר

| --- | --- |

 לידה:  12 באוגוסט 1949 (בן 75) בריטניה גלאזגו, הממלכה המאוחדת 
 שם לידה:  Mark Freuder Knopfler 
 מוקד פעילות:  הממלכה המאוחדת 
 תקופת הפעילות:  מ-1965 
 מקום לימודים:  אוניברסיטת לידס, קולג' הרלאו, אקדמיית גוספורת' 
 סוגה:  רוק, קאנטרי רוק, קאנטרי, רוק קלטי, בלוז רוק, בלוז 
 סוג קול:  בריטון 
 שפה מועדפת:  אנגלית בריטית 
 כלי נגינה:  פנדר סטראטוקסטר, גיבסון לס פול, פנדר טלקסטר, גיטרה 
 חברת תקליטים:  האחים וורנר רקורדס, מרקורי רקורדס, רפרייז רקורדס, ורטיגו רקורדס 
 בן או בת זוג:  קיטי אולדרידג' (14 בפברואר 1997–?) 
 פרסים והוקרה:  פרס גראמי להופעת הקאונטרי האינסטרומנטלית הטובה ביותר (1990)  פרס גראמי לאלבום הסראונד הטוב ביותר (2005)  פרס גראמי לשיתוף פעולה למוזיקת קאנטרי (1990)  פרס גראמי להופעת הקאונטרי האינסטרומנטלית הטובה ביותר (1985)  פרס שטייגר (2011)  פרסי אונדאס (1995)  קצין במסדר האימפריה הבריטית 
 www.markknopfler.com
 פרופיל ב-IMDb
 
מארק נופלר (באנגלית: Mark Freuder Knopfler‏; נולד ב-12 באוגוסט 1949) הוא זמר-יוצר וגיטריסט בריטי. ידוע כמי שהנהיג את להקת הדייר סטרייטס, ומדורג במקום ה-44 ברשימת ה-100 גיטריסטים הטובים בכל הזמנים של המגזין הרולינג סטון.
מארק נופלר נבדל מרוב נגני הרוק בטכניקת הנגינה שלו, בה הוא פורט עם האצבעות ולא עם מפרט.
עם להקת הדייר סטרייטס הוציא נופלר שישה אלבומי אולפן, בהם כתב והלחין את כל השירים.
בין לבין, הספיק לכתוב שירים לאמנים אחרים (כמו השיר private dancer לטינה טרנר) והפיק אלבומים (בין היתר לבוב דילן).
מארק נופלר הקליט גם כמה פסקולים לסרטים (הנסיכה הקסומה, קאל, לכשכש בכלב, גיבור מקומי, יציאה אחרונה לברוקלין ועוד).
בתחילת שנות ה-90 הוציא ביחד עם צ'ט אטקינס אלבום ששיקף את הווירטואוזיות שלו כנגן גיטרה והראה את חיבתו למוזיקת הקאנטרי. קריירת הסולו שלו כוללת עד עתה שישה אלבומים ומציגה מארק נופלר שונה - בוגר ומיושב יותר. צלילי הגיטרה הנוגעים וקולו העמוק, הרך והסדוק הם סימני ההיכר המובהקים שלו. נופלר נודע גם בחברותו עם אריק קלפטון וביחד יצאו למופעים רבים של ניגוני סולו אחד עם השני.
נכון ל-2011 נמכרו מעל 120 מיליון אלבומים של מארק נופלר ושל הדייר סטרייטס.
קורות חיים > נעוריו

מארק נופלר נולד בשנת 1949 בגלאזגו לאם אנגלייה נוצרייה, לואיזה-מארי ליידלר, ולאב יהודי-הונגרי, ארווין קנופפלר, אדריכל שברח מהונגריה הפשיסטית ב-1939 ערב פרוץ מלחמת העולם השנייה והשתקע בסקוטלנד. מארק, כמו אחיו הצעיר דייוויד (שאיתו הקים את דייר סטרייטס), נולד וגדל בסקוטלנד בטרם עברה המשפחה לעיר הולדתה של אימו, ניוקאסל שבצפון-מזרח אנגליה.
כילד, הושפע נופלר ממפוחית הפה של דודו ומנגינת הבוגי ווגי בפסנתר. בנערותו חשק נופלר בגיטרה מדגם פנדר סטראטוקסטר, אך עקב מחירה, הוא קנה גיטרה של הופנר, במחיר של 50 ליש"ט. כמו נערים רבים אחרים בשנות ה-60, בתחילת הכשרתו ניגן נופלר בלהקות נערים אנונימיות, והאזין לזמרים כמו אלביס פרסלי ולנגני גיטרה כמו ג'ימי הנדריקס, ג'יימס ברטון, ג'אנגו ריינהארדט, סקוטי מור וצ'ט אטקינס. בגיל 16 הוא הופיע בערוץ המקומי בטלוויזיה, בחלק מהמופע הופיע יחד עם חברו מבית הספר, Sue Hercombe.
בבית הספר הפגין נופלר כישרון לאנגלית, ובשנת 1967 הלך ללמוד עיתונאות במשך שנה ב-Harlow Technical College. ולאחר מכן השיג משרה בלידס ככתב צעיר בעיתון ערב של יורקשייר. לאחר שנתיים החליט להמשיך בלימודיו באנגלית באוניברסיטת לידס. ככתב הוא ראיין את המוזיקאי סטיב פיליפס, ראיון זה הוביל לחברות בין השניים והם החלו להופיע יחד בפאבים תחת השם The Duolian String Pickers במשך חמש שנים – תוך כדי לימודיו באוניברסיטה. ערב אחד, בזמן שבילה עם חברים, הגיטרה היחידה שהייתה בנמצא הייתה גיטרה אקוסטית ישנה עם צוואר עקום ומיתרים רפויים מכדי שיוכלו לנגן בה. ולמרות זאת, לא ניתן היה לנגן עליה במפרט אלא בפריטת אצבעות בלבד. בראיון מאוחר יותר אמר נופלר, שזה היה הרגע בו גילה את הטון שלו בגיטרה. בזמן מגוריו בלידס הוא הקליט גם את השיר הראשון שלו: Summer's Coming My Way. בזמן זה הוא נשא לאישה את קטי וויט, חברתו מתקופת בית הספר. אך נישואים אלו לא החזיקו מעמד זמן רב והם התגרשו.
לאחר סיום לימודיו באוניברסיטה הוא עקר ללונדון בשנת 1973, והצטרף כנגן במשך חודשיים ללהקת Brewers Droop, איתה ניגן שלושה שירים באלבומה The Booze Brothers. מתופף הלהקה היה פיק ויטרס, שלאחר מכן היה המתופף של להקת דייר סטרייטס. לאחר שעזב את הלהקה הוא עבד כמרצה בקולג'. יחד עם חבריו לקולג' הוא ניגן בלהקת Cafe Racers.
קורות חיים > דייר סטרייטס

בשנת 1977 הוא הקים להקה תחת שם זהה עם אחיו דייוויד (גיטרה לליווי וקולות רקע), ג'ון אילסלי (גיטרה בס וקולות רקע) והמתופף פיק ויתרס. לאחר זמן מה הציע חבר של פיק לשנות את שם הלהקה ל-Dire Straits (צרות צרורות), שם ששיקף את מצבם הכלכלי הקשה.
בשנת 1978 הוציאה הלהקה את אלבומה הראשון, Dire Straits. האלבום לא זכה להצלחה עד יציאת סינגל מתוכו, Sultans of Swing שהיה להיט והעלה במהירות את מכירות האלבום, שהגיעו לבסוף לכ-15 מיליון עותקים. האלבומים שיצאו לאחר מכן היו Communiqué, ולאחר מכן Making Movies ו-Love Over Gold, השקט יותר. גם אלבומים אלה נמכרו במיליוני עותקים. לאחר יציאת אלבום זה הוחלף המתופף פיק ויטרס בטרי ויליאמס, שהגיע מלהקת Rockpile. בשנת 1982 האטה הלהקה את קצב פעילותה עד שנת 1984 אז הוציאה את אלבום ההופעה הכפול Alchemy.
בזמן זה הלחין נופלר את מוזיקת הרקע של הסרט "גיבור מקומי" שיצא בשנת 1983, אלבום בעל שם זהה שהכיל את מוזיקת הרקע זכה להצלחה גדולה. לאחר מכן הלחין את מוזיקת הרקע גם לסרט Cal ולסרט Comfort and Joy. לאחר צאת האלבום Brothers in Arms התרכז נופלר בהלחנת מוזיקת רקע לסרטים שונים.
בשנת 1985 יצא אלבום האולפן החמישי, Brothers in Arms. אלבום זה היה אחד הראשונים שיצאו על גבי תקליטור, והוא זכה להצלחה גדולה במיוחד - מעל ל-20 מיליון עותקים נמכרו ברחבי העולם. סינגל מהאלבום, Money for Nothing, שיר המוגש מנקודת מבטו של סבל בחברת הובלות שמקנא בזמר הרוק על המרקע שמקבל "כסף בשביל כלום, בחורות בחינם" (בעוד הוא הסבל צריך לסחוב מקררים), היה הקליפ הראשון ששודר בתחנת MTV אירופה. ההצלחה המסחרית הגדולה של אלבום זה, בשילוב עם הופעה מוצלחת בקונצרט הלייב אייד, הפכו את דייר סטרייטס ללהקה הנמכרת ביותר בעולם בתקופה של אמצע שנות ה-80. בעקבות האלבום יצאה הלהקה לסיבוב הופעות נרחב, כולל הופעות בישראל, במאי 1985, בבריכת הסולטאן בירושלים ובפארק הירקון בתל אביב. לאחר סיבוב ההופעות לקחה הלהקה הפסקה של שש שנים.
בשנת 1987 הקים נופלר את להקת The Notting Hillbillies, שהתמקדה יותר במוזיקת קאנטרי. במסגרת חגיגת יום ההולדת ה-70 של נלסון מנדלה בשנת 1988 התאחדה להקת דייר סטרייטס להופעה באצטדיון ומבלי יחד עם אריק קלפטון ואלטון ג'ון. בעקבות הופעה זו נרקמו קשרי ידידות בין השניים למארק נופלר.
בשנת 1990 הוציאה לאור להקת נוטינג הילביליס את אלבום האולפן היחיד שלה, Missing...Presumed Having a Good Time.
בשנת 1991 הוציאה להקת דייר סטרייטס את אלבום האולפן האחרון שלה, On Every Street. לאחר מסע הופעות שליווה את הוצאת האלבום הפסיקה הלהקה את פעילותה, וחבריה פנו לקריירות סולו נפרדות. עם יציאת אלבום ההופעה Live at the BBC בשנת 1995 הודיעה הלהקה על התפרקותה באופן רשמי.
קורות חיים > מוזיקת קאנטרי

בנוסף לקריירת הסולו שלו ולקריירה בדייר סטרייטס, תרם נופלר גם למוזיקת הקאנטרי. בשנת 1992 כתב וניגן את השיר When It Comes to You, של ג'ון אנדרסון. הזמרת Mary Chapin Carpenter, הופצה גרסת כיסוי לשיר The bug של דייר סטרייטס. גם הזמר Randy Travis הוציא גרסת כיסוי לשיר של מארק נופלר, Are We In Trouble Now. וכן את האלבום All the Roadrunning יחד עם הזמרת אמיליו האריס.
חיים אישיים

נופלר היה נשוי שלוש פעמים, תחילה לקתי ווייט, חברתו משכבר הימים מימי בית הספר. הם נפרדו לפני שקנופלר עבר ללונדון כדי להצטרף לברוורס דרופ ב-1973. בשנת 1983 התחתן מארק נופלר בשנית, עם לורד סלאמון, ובשנת 1987 נולדו להם התאומים בנג'י וג'וזף. אך לאחר עשר שנות נישואים הם התגרשו. ב-1997 התחתן בשלישית, עם Kitty Aldridge, ולזוג נולדו שתי בנות (ב-1998 וב-2003).
טריוויה

מארק נופלר הוא שמאלי, אך מנגן כימני. לדבריו, דבר זה תורם לסגנון המוזיקלי הייחודי שלו Mark Knopfler, IMDb. כמו כן, הוא פורט על הגיטרה ללא מפרט (פינגר סטייל). שיטת פריטה זו נפוצה בגיטרה אקוסטית, אך נדירה כאשר פורטים על גיטרה חשמלית (מארק נופלר מנגן, על פי רוב, בגיטרה חשמלית).
במהלך ראיון צרפתי שנערך עמו, גילה נופלר למראיין שהוא משתמש במפרט במהלך הקלטות בהן הוא מנגן בליווי. נופלר הפתיע את המראיין בכך ששלף מפרט מכיסו ואמר שהוא נוהג ללכת עם מפרט איתו (ישנם גם מקרים בודדים בהם הוא מנגן עם מפרט בהופעות, לא כליווי).
הוא נוהג לשתות תה במהלך הופעות חיות.
הדינוזאור מסיאקזאורוס, נקרא על שם מארק נופלר. החוקרים האזינו לשירי להקת דייר סטרייטס בזמן גילוי המין.
אוסף הגיטרות הפרטי שלו מכיל כשבעים פריטים, ובהם:
גיטרת פנדר סטראטוקסטר כולל דגם משנת 1954 (מהראשונות שיוצרו).
פנדר טלקסטר
גיבסון לס פול
דנאלקטרו DC 59
Pensa Custom, בנייה מותאמת אישית, וגם דגמי MK-1, MK-2, MK-80
גיטרה של חברת שכטר
גיטרת רזונטור תוצרת נשיונל משנת 1937 (מופיעה על עטיפת האלבום Brothers in Arms)
פרסים

פרס גראמי של שנת 1986 – הביצוע האינסטרומנטלי הטוב ביותר של מוזיקת קאנטרי, יחד עם צ'ט אטקינס.
פרס גראמי של שנת 1991 – שיתוף הפעולה הקולי הטוב ביותר של מוזיקת קאנטרי, יחד עם צ'ט אטקינס.
פרס גראמי של שנת 1991 – הביצוע האינסטרומנטלי הטוב ביותר של מוזיקת קאנטרי, יחד עם צ'ט אטקינס.
דוקטור לשם כבוד למוזיקה באוניברסיטת ניוקאסל, שנת 1993.
קבלה למסדר האימפריה הבריטית בדרגת OBE, בשנת 1993.
דוקטור לשם כבוד למוזיקה באוניברסיטת סנדרלנד, שנת 2007.
פרס גראמי בשנת 1986 יחד עם להקת דייר סטרייטס לביצוע הרוק הטוב ביותר לקבוצה או לדואט, לשיר Money for Nothing.
מועמדויות לפרסים

פרס גראמי לשנת 1986, שיר השנה (למשורר), על השיר Money for Nothing.
פרס גראמי של שנת 1992, הביצוע האינסטרומנטלי הטוב ביותר של מוזיקת קאנטרי, יחד עם צ'ט אטקינס.
פרס גראמי של שנת 2007, לאלבום השנה בפולק יחד עם הזמרת אמיליו האריס.
הערות שוליים

1 2  "100 Greatest Guitarists". Rolling stone, December 18, 2015
↑  אורי משגב, הטעות של בוב דילן, באתר הארץ, 2 בנובמבר 2012
↑   בן שלו, שיעור באלכימיה עם מארק נופלר, באתר הארץ, 21 במרץ 2014
1 2  דני בלושטיין, דרך הייסורים של דייר סטרייטס, חדשות, 20 באפריל 1984
↑  גידי אביבי, תקליט חדש של להקת 'דייר סטרייטם' - אלכימיה, כותרת ראשית, 28 במרץ 1984
↑  רמי שוץ, אל-כימיה - "דייר סטרייטס" - הופעה חיה בפארק הירקון, כותרת ראשית, 8 במאי 1985
↑  שרון מולדבי, נמנום קל ונעים, חדשות, 6 בספטמבר 1991
↑  ירון פריד, לונדון, הופעה בישיבה לגיל העמידה (ולהפך), חדשות, 22 בספטמבר 1991
↑  אלעד ברגיא, עכבר העיר, הגיטרה ממשיכה לנסר את הלילה, באתר הארץ, 2 באוקטובר 2007
↑  שרון מולדאבי, ‏גלגל המזל, באתר גלובס, 6 בספטמבר 2009
↑  מערכת וואלה!‏, מארק נופלר מחרים את רוסיה, באתר וואלה, 5 באפריל 2013
↑  איתמר זהר, "בון ג'ובי", "דייר סטרייטס" ונינה סימון נבחרו להיכל התהילה של הרוק, באתר הארץ, 13 בדצמבר 2017
↑  דורון פרידמן, היסטרי: מספר עצום של אגדות רוק בינלאומיות מתאחדות, באתר ישראל היום, ‏8 בפברואר 2024
↑  מערכת וואלה!‏, דינוזאור על שם מארק נופלר, באתר וואלה, 3 במרץ 2001
| --- | --- |
בקרת זהויות :  NLI: 987007452749505171  PLWABN: 9810647733705606  BIBSYS: 1091621  BNE: XX879783  BnF: cb138960604 (data)  GND: 119145006  ICCU: UBOV482842  ISNI: 0000 0001 2029 6310  LCCN: n88623368  LNB: 000066973  MusicBrainz: e49f69da-17d5-4c5c-bac0-dadcb0e588f5  NKC: jn20000700920  NLK: KAC2018N4198  NTA: 070134669  SNAC: w60872gb  SUDOC: 083487751  VIAF: 84034987   WorldCat (עם VIAF): 84034987
ליגת העל האלג'יראית

| --- | --- |

 שם מלא:  צ'מפיונאט נשיונאל דה פרימייר דוויזיון
 כינוי:  ליג 1
 תחום:  כדורגל
 ארגון:  התאחדות הכדורגל האלג'יראית
 מדינות:  אלג'יריה אלג'יריה
 קונפדרציה:  קונפדרציית הכדורגל של אפריקה (CAF)
 קבוצות:  20
 מירב הזכיות:  JS קבילי (14 זכיות)
 תקופת הפעילות:  9 ביוני 1904 21 באוקטובר 1962 באופן רשמי 24 בספטמבר 2010 בפורמט הנוכחי – הווה (120 שנה)
 שמות קודמים:  צ'מפיונאט נשיונאל 1 צ'מפיונאט ד'אלג'יריה D1 נדג'מה
 אלופה נוכחית:  MC אלג'יר (2023/2024)
 מפעל מקביל:  הגביע האלג'יראי הסופר קאפ האלג'יראי
 מפעל נמוך:  הליגה המקצוענית 2
 http://www.lfp.dz/
ליגת העל האלג'יראית נקראת גם הליגה האלג'יראית מקצוענית 1 (בערבית: الرابطة الجزائرية المحترفة الأولى لكرة القدم; בצרפתית: Championnat National de Première Division או בקיצור Ligue 1) היא ליגת הכדורגל הבכירה באלג'יריה, שהוקמה במקור ב-1904, ובפורמט הנוכחי שלה קיימת מ-2010. הליגה מנוהלת על ידי התאחדות הכדורגל האלג'יראית וכפופה לקונפדרציית הכדורגל של אפריקה (CAF).
הליגה מתחילה בדרך כלל באוגוסט-ספטמבר ומסתיימת במאי-יוני של העונה העוקבת (אולם עקב דחיית העונה האחרונה מפאת נגיף הקורונה, הליגה האחרונה הסתיימה במרץ 2020). נכון לעונת 2020/2021, בליגה 20 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיימת במקום ה-3 מעפילה לגביע הקונפדרציה האפריקאי. הקבוצות שמסיימות במקומות 17–20 יורדות ל"ליג 2", ליגת המשנה באלג'יריה.
קבוצת JS קביליה מטיזי אוזו היא קבוצת הכדורגל המצליחה ביותר באלג'יריה, עם 14 זכיות באליפות הליגה. שניות בדירוג הן הקבוצות USM אלג'יר ו-ES סטיף עם 8 אליפויות ובצוותא הן הקבוצות הבולטות השולטות בכדורגל האלג'יראי.
הליגה מדורגת קבוע בעשרת המקומות הראשונים בדירוג הליגות ה-5 שנתי של ה-CAF (דירוג הליגות האפריקאי).
היסטוריה > מקורות הכדורגל האלג'יראי

מקורות הכדורגל באלג'יריה שזורים ביחד עם מקורות הכדורגל הצרפתי, מאחר שהסיבה להבאתו לאלג'יריה הוא השליטה הצרפתית באלג'יריה (ובכל צפון אפריקה) בסוף המאה ה-19. כתוצאה משליטה זו, הכדורגל באלג'יריה הצרפתית היה מפותח יחסית, אך ללא תחרויות רשמיות. התחרויות שכן התקיימו היו "האליפות האלג'יראית" בין 1904 ועד 1913, ולאחר מכן "הליגה האלג'יראית בין 1916 ועד 1960, תחרות שהתקיימה תחת חסות השליטה הצרפתית. בשנת 1962 אלג'יריה הייתה הטריטוריה האחרונה בצפון אפריקה אותה עזבה צרפת וקיבלה עצמאות רשמית, כאשר הקולוניה הצרפתית במדינה באה לסיומה, והתחרות הרשמית תחת ההתאחדות האלג'יראית החלה להתקיים.
היסטוריה > אחרי עצמאות אלג'יריה (1962 ואילך)

לאחר קבלת עצמאותה של אלג'יריה בשנת 1962, בעונה הראשונה (1962/1963) השתתפו 10 קבוצות והאלופה הראשונה הייתה קבוצת USM אלג'יר שניצחה את MC אלג'יר בגמר הליגה (אחרי 2 סיבובי משחקים, בית גמר ופלייאוף גמר).
החל מ-1962 הצטרפה הליגה תחת פיפ"א, הליגה נרשמה כליגה מוכרת והקבוצות אף החלו להשתתף בטורנירים הבינלאומיים לאזור אפריקה (תחת ה-CAF).
רשימת זוכות באליפות הליגה

קבוצה המסומנת בכתב מודגש זכתה בהגביע האלג'יראי באותה העונה והשלימה דאבל מקומי.
טבלת אליפויות

| # | קבוצה | אליפויות | סגנויות | עונות זכייה |
| --- | --- | --- | --- | --- |
| 1 | JS קביליה | 14 | 11 | 1972/1973, 1973/1974, 1976/1977, 1979/1980, 1981/1982, 1982/1983, 1984/1985, 1985/1986, 1988/1989, 1989/1990, 1994/1995, 2003/2004, 2005/2006, 2007/2008 |
| 2 | USM אלג'יר | 8 | 4 | 1962/1963, 1995/1996, 2001/2002, 2002/2003, 2004/2005, 2013/2014, 2015/2016, 2018/2019 |
| 3 | ES סטיף | 8 | 3 | 1967/1968, 1986/1987, 2006/2007, 2008/2009, 2011/2012, 2012/2013, 2014/2015, 2016/2017 |
| 4 | MC אלג'יר | 7 | 4 | 1971/1972, 1974/1975, 1975/1976, 1977/1978, 1978/1979, 1998/1999, 2009/2010 |
| 5 | CR בלויזדאד | 7 | 4 | 1964/1965, 1965/1966, 1968/1969, 1969/1970, 1999/2000, 2000/2001, 2019/2020 |
| 6 | MC אוראן | 4 | 9 | 1970/1971, 1987/1988, 1991/1992, 1992/1993 |
| 7 | CS קונסטנטין | 2 | 1 | 1996/1997, 2017/2018 |
| 8 | NA חוסיין דאי | 1 | 5 | 1966/1967 |
| 9 | USM אל האראש | 1 | 3 | 1997/1998 |
| 10 | RC קובה | 1 | 1 | 1980/1981 |
| 11 | MO קונסטנטין | 1 | 1 | 1990/1991 |
| 12 | ASO שלף | 1 | – | 2010/2011 |
| 13 | HAMR ענאבה | 1 | – | 1963/1964 |
| 14 | GC מסקארה | 1 | – | 1983/1984 |
| 15 | US צ'אוויה | 1 | – | 1993/1994 |
ליד הים

| --- | --- |

 בימוי:  אנג'לינה ג'ולי 
 הופק בידי:  אנג'לינה ג'ולי, בראד פיט 
 תסריט:  אנג'לינה ג'ולי 
 עריכה:  מרטין פנסה, פטרישיה רומל 
 שחקנים ראשיים:  אנג'לינה ג'ולי נילס ארסטרופ Richard Bohringer Sarah Naudi מלוויל פּוּפּוֹ בראד פיט מלאני לורן Marika Green 
 מוזיקה:  גבריאל יארד 
 צילום:  כריסטיאן ברגר 
 מדינה:  ארצות הברית 
 חברת הפקה:  Plan B Entertainment 
 חברה מפיצה:  UIP Duna, סרטי יוניברסל 
 שיטת הפצה:  וידאו על פי דרישה 
 הקרנת בכורה:  12 בנובמבר 2015 
 משך הקרנה:  132 דק' 
 שפת הסרט:  אנגלית, צרפתית 
 סוגה:  סרט דרמה, סרט רומנטי 
 הכנסות באתר מוג'ו:   bythesea
 www.bythesea-film.com
 דף הסרט ב־IMDb
 
ליד הים (באנגלית: By the Sea) הוא סרט דרמה רומנטית משנת 2015 שנכתב, בוים והופק על ידי אנג'לינה ג'ולי, שגם מככבת בו לצד בראד פיט. העלילה עוקבת אחר רולנד (בראד פיט) וונסה (אנג'לינה ג'ולי), זוג נשוי בשנות ה-70 שנוסע לנופש בצרפת כדי להתמודד עם המשבר בחיי הנישואין שלהם. במהלך שהותם, הם פוגשים זוג צעיר ומתמודדים עם השדים הפנימיים שלהם.
הסרט צולם באוגוסט 2014 במהלך ירח הדבש של פיט וג'ולי בגוזו, מלטה ויצא לאקרנים ב-14 בנובמבר 2015.
הוא זכה לביקורות מעורבות והיה כישלון קופתי כאשר הכניס רק 3.3 מיליון דולר מול תקציבו של 10 מיליון דולר.
עלילה

רולנד, סופר אמריקאי, ואשתו ונסה, לשעבר רקדנית, מגיעים לעיירת חוף צרפתית בניסיון לשקם את נישואיהם. היחסים המורכבים ביניהם נחשפים ככל שהם מתיידדים עם זוג נשוי צעיר המתגורר בסמוך. הסיפור בוחן את המורכבות של אהבה, אובדן וכאב.
צוות השחקנים

אנג'לינה ג'ולי בתפקיד ונסה
בראד פיט בתפקיד רולנד
מלאני לורן בתפקיד לאה
נילס ארסטרופ בתפקיד מישל
מלוויל פופו בתפקיד פרנסואה
ביקורות

ליד הים קיבל ביקורות מעורבות עד שליליות. בעוד שהסרט שיבח על הסגנון הוויזואלי והמשחק, חלק מהמבקרים מתחו ביקורת על העלילה האיטית והאופי האינטנסיבי של הדרמה. ב-Rotten Tomatoes, הסרט קיבל ציון של 35% וב-Metacritic, הוא קיבל ציון של 45 מתוך 100.
מאדס לנגר

| --- | --- |

לנגר בהופעה אקוסטית באמסטרדם, 22 בדצמבר 2010
 לידה:  14 בינואר 1984 (בן 40) אבנרה, דנמרק 
 שם לידה:  לנגר קלאוסן Langer Clausen
 מוקד פעילות:  ממלכת דנמרק 
 תקופת הפעילות:  מ-2005
 עיסוק:  זמר-יוצר רב-נגן
 סוגה:  פופ, רוק
 שפה מועדפת:  דנית 
 כלי נגינה:  שירה, גיטרה, פסנתר, קלידים, מלוטרון
 חברת תקליטים:  קופנהגן רקורדס סוני מיוזיק
 שיתופי פעולה בולטים:  Carpark North Saybia טים כריסטנסן The Darkness
 https://www.madslanger.com
 פרופיל ב-IMDb
 
מאדס לילנד לנגר (באנגלית: Mads Lillelund Langer; נולד ב-14 בינואר 1984 בשם לנגר קלאוסן) הוא זמר-יוצר דני, שהתפרסם ברחבי העולם בשל גרסת הכיסוי שלו לשיר You're Not Alone של הלהקה הבריטית אוליב. קיבל עיטורי פלטינה רבים וזכה במגוון פרסים בארצו, דנמרק.
קריירה

לנגר נולד באזור כפרי ליד העיירה סקיבה. הוריו היו מורים והוא גדל על שיריהם של זמרים ויוצרים כדוגמת ניל יאנג, ריקי לי ג'ונס, בוב דילן וקרול קינג.
אף על פי שלמד לנגן בפסנתר ג'אז לאורך שנותיו בבית הספר, החליט לנגר שלא ללמוד באקדמיה המלכותית הדנית למוזיקה לאחר בית הספר התיכון, ובמקום זאת עבר לקופנהגן כדי ליצור מוזיקה בעצמו. "במשך זמן מה הפסקתי עם הפסנתר", הוא מציין. "קיבלתי גיטרה ולימדתי את עצמי בלי תאוריה, וזה היה כל כך משחרר פשוט לנגן לפי האוזן והלב".
בהיותו בקופנהגן החל לנגר להקליט דמואים בדירתו ובהמשך הוחתם אצל קופנהגן רקורדס, איתה הוציא לאור את אלבום הבכורה שלו באורך מלא, Attention Please, בשנת 2006. כשהאלבום לא הצליח להמריא, לנגר קנה מכונית ישנה ונסע ברחבי אירופה, ועצר בערים שונות כדי להופיע ברחובות. "כל החוויה הזו באמת עזרה לי למצוא את הכיוון שלי כאמן, כי כל זה היה בניית הקשר הזה בין השירים לקהל", הוא אומר. "הייתי בברצלונה, פשוט ניגנתי שיר ברחוב, ופתאום היה קהל די גדול – הכל קורה בצורה המאוד טבעית זו."
בשנת 2008 הוציא את המיני-אלבום הראשון שלו, Fact - Fiction - Pop or ???, על ידי חברת התקליטים קופנהגן רקורדס.
לאחר שחזר מהטיול שלו, לנגר התחיל לעבוד על האלבום השני שלו, Mads Langer, הקרוי על שמו. האלבום, שיצא לאור בשנת 2009, כולל את הסינגל "Fact-Fiction", שקיבל את תואר הזהב, והיה לסינגל הראשון שלו שזכה לתואר כלשהו. בעקבות הצלחת הפריצה של האלבום, הוא עבר לנגר ללונדון והוחתם אצל סוני מיוזיק, ובמהרה יצא למסלולו בקריירה המוזיקלית שלו.
עבור לנגר, הסינגל "Fact-Fiction" משמש אבן בוחן מתמשכת לכתיבת השירים שלו. "תמיד היה לי את החור השחור הזה, שמלא הרבה שאלות גדולות על העולם שאנחנו חיים בו, ומשם אני כותב", הוא אומר. "אף על פי שאני נמצא במקום בו אני רוצה להיות בחיים עכשיו, מקור ההשראה העיקרי שלי הוא כל הדברים הכואבים שאנחנו עוברים שקשה לדבר עליהם. אני חושב שזה תמיד יהיה ככה, ולא ממש אכפת לי – אני אוהב להיכנס למרחב החשוך הזה, כי עכשיו זה מרגיש לי בטוח, כמו בבית".
במאי 2011 הוציא את אלבומו השלישי, Behold, על ידי חברת התקליטים סוני מיוזיק. ביולי באותה שנה הוציא את המיני-אלבום השני שלו, Amstrdm EP, על ידי סוני מיוזיק.
בדצמבר 2012 הוציא את אלבומו הרביעי, Behold Deluxe, על ידי סוני מיוזיק.
במרץ 2013 הוציא את אלבומו החמישי, In These Waters, על ידי סוני מיוזיק.
יחד עם הוצאתם של שלושת האלבומים, הוא החל להופיע פעמים רבות ברחבי דנמרק וגם מחוצה לה.
בשנת 2014 הוציא את המיני-אלבום השלישי שלו, Side Effects, על ידי סוני מיוזיק.
בשנת 2015 הוציא את הסינגל "3 AM".
במרץ 2016 הוציא את אלבומו השישי, Reckless Twin.
בשנת 2017 הוציא את המיני-אלבום הרביעי שלו, All the Time, Sometimes.
בשנת 2018 הוציא את הסינגל "Tag mig med".
דיסקוגרפיה > אלבומי אולפן

| שם | פרטי האלבום | מיקומי שיא> דנמרק | תארים |
| --- | --- | --- | --- |
| Attention Please |  תאריך יציאה: 17 במרץ 2006  חברת תקליטים: קופנהגן רקורדס  פורמטים: CD, הורדה דיגיטלית | — |  |
| Mads Langer |  תאריך יציאה: 9 בפברואר 2009  חברת תקליטים: קופנהגן רקורדס  פורמטים: CD, הורדה דיגיטלית | 12 |  דנמרק: זהב |
| Behold |  תאריך יציאה: 9 במאי 2011  חברת תקליטים: סוני מיוזיק  פורמטים: CD, הורדה דיגיטלית | 2 |  |
| Behold Deluxe |  תאריך יציאה: דצמבר 2012  חברת תקליטים: סוני מיוזיק  פורמטים: CD, הורדה דיגיטלית | 2 | דנמרק: זהב |
| In These Waters |  תאריך יציאה: מרץ 2013  חברת תקליטים: סוני מיוזיק  פורמטים: CD, הורדה דיגיטלית | 1 | דנמרק: פלטינה |
| Reckless Twin |  תאריך יציאה: 18 במרץ 2016  חברת תקליטים: סוני מיוזיק  פורמטים: CD, הורדה דיגיטלית | 1  |  |
הסימן "—" מציין שהאלבום לא זכה להיכנס למצעד
דיסקוגרפיה > אלבומי הופעה ומיני-אלבומים

Fact - Fiction - Pop or ??? (מיני-אלבום, 2008), קופנהגן רקורדס
Amstrdm EP (מיני-אלבום, 2011), סוני מיוזיק
Side Effects (מיני-אלבום, 2014), סוני מיוזיק
All the Time, Sometimes (מיני-אלבום, 2017)
דיסקוגרפיה > סינגלים

| שנה | סינגל | מיקומי שיא> דנמרק | מיקומי שיא> מצעדים אחרים | תארים | אלבום |
| --- | --- | --- | --- | --- | --- |
| 2009 | "Fact-Fiction" | 17 |  | זהב | Mads Langer |
| 2009 | "You're Not Alone" | 17 | אוסטריה #41 בלגיה (פלנדריה) #29 (Ultratip) בלגיה (ולוניה) #20 (Ultratip) איטליה #6 הולנד #52 שווייץ #32 |  | Mads Langer |
| 2012 | "Microscope" | 37 | בלגיה (ולוניה) #29 (Ultratip) |  | Behold |
| 2013 | "Elephant" | 4 |  | זהב | In These Waters |
| 2013 | "Heartquake" | 17 |  |  | In These Waters |
| 2013 | "I en stjerneregn af sne" | 1 |  |  | TBA |
| 2013 | "No Gravity" | 35 |  |  | TBA |
| 2014 | "Bringing Back Tomorrow" (עם טים כריסטנסן) | 3 |  |  | Side Effects |
| 2014 | "Fact-Fiction / Silverflame" (עם טים כריסטנסן) | 25 |  |  | Side Effects |
| 2015 | "3 AM" | 5 |  |  |  |
| 2017 | "Flawless" | 16 |  |  | All the Time, Sometimes |
| 2018 | "Tag mig med" | 11 |  |  |  |
סינגלים אחרים
| שנה | סינגל | מיקומי שיא> דנמרק | תארים | אלבום |
| --- | --- | --- | --- | --- |
| 2012 | "Overgir mig langsomt" | 1 | פלטינה | Toppen af Poppen Vol. 3 |
| 2012 | "Ikk hate" | 15 |  | Toppen af Poppen Vol. 3 |
| 2012 | "København (Fra en DC 9)" | 2 |  | Toppen af Poppen Vol. 3 |
| 2012 | "Deep Sleep" | 22 |  | Toppen af Poppen Vol. 3 |
| 2012 | "Alle har en drøm" | 7 |  | Toppen af Poppen Vol. 3 |
סינגלים אחרים (שלא נכנסו למצעדים)
2005: "Breaking News"
2006: "Poem with No Rhyme"
2009: "Wake Me Up in Time"
2009: "Too Close" (עם מייק שרידן)
2009: "Last Flower"
2011: "Riding Elevators"
2012: "Something New"
הערות שוליים

↑  "Proff Company Registry: Mads Lillelund Langer".
↑  HotPopNews (2011, January 18). Mads Langer covers "You`re not alone" from Olive (אורכב 12.07.2011 בארכיון Wayback Machine).
1 2 3 4 5  danishcharts.dk – Discography Mads Langer. Retrieved 2011-05-20.
↑  "Certificeringer - ifpi.dk" (בדנית). IFPI Danmark. נבדק ב-24 ביולי 2011. {{cite web}}:  (עזרה)
↑  http://hitlisten.nu/
↑  http://hitlisten.nu/default.asp?list=t40
↑  "Track Top-40 Uge 4, 2018". Hitlisten. נבדק ב-31 בינואר 2018. {{cite web}}:  (עזרה)
↑  "Track Top-40 Uge 51, 2018". Hitlisten. נבדק ב-26 בדצמבר 2018. {{cite web}}:  (עזרה)
| --- | --- |
בקרת זהויות :  GND: 1018829989  ISNI: 0000 0001 1524 5252  LCCN: no2011022987  MusicBrainz: df7e996d-2bda-477d-b64b-6d165f3fe488  NKC: xx0145745  VIAF: 168072397   WorldCat (עם VIAF): 168072397
ליגת העל האנדורית

| --- | --- |

 שם מלא:  ליגת הכדורגל האנדוריאנית
 כינוי:  ליגה מולטיסיגור אסגורנסיס
 תחום:  כדורגל
 ארגון:  התאחדות הכדורגל של אנדורה 
 מדינות:  אנדורה אנדורה
 קונפדרציה:  אופ"א
 קבוצות:  8
 תקופת הפעילות:  1995–הווה (כ־29 שנים)
 אלופה נוכחית:  יו.אי. סנטה קולומה (2023/2024)
 מירב הזכיות:  סנטה קולומה (13)
 מפעל מקביל:  הגביע האנדורי
 מפעל נמוך:  ליגת המשנה האנדורית 
 www.faf.ad
 
ליגת העל האנדורית, (בקטלאנית: Lliga andorrana de futbol, נקראת גם Lliga Multisegur Assegurances מטעמי חסות) היא הליגה הבכירה לכדורגל באנדורה.
הליגה נוסדה רשמית ב-1995, ולאחר מכן הכירה התאחדות הכדורגל האנדורית באליפות שהשיגה סנטה קולומה בעונה החובבנית שקדמה להקמת הליגה הרשמית.
מבנה

הליגה בת עשר קבוצות כאשר יש שלושה משחקים בין כל שתי קבוצות, ישנם 27 מחזורים. שבסופם מוכתרת האלופה.
הקבוצות

להלן הקבוצות המתחרות בליגת העל האנדורית בעונת 2024/2025
| שם הקבוצה | עיר |
| --- | --- |
אורדיניו
אינטר אסקלדס: אסקלדס-אנגורדני
אספרנסה: אנדורה לה ולה
אתלטיק ד'אסקלדס: אסקלדס-אנגורדני
יו.אי. סנטה קולומה: סנטה קולומה
לה מסאנה
סנטה קולומה
פאס דה לה קאסה: אל פאס דה לה קאסה
פניה אנקרנאדה ד'אנדורה: אנדורה לה ולה
ריינג'רס: אנדורה לה ולה
אלופות הליגה

קבוצה המסומנת בכתב מודגש זכתה בגביע האנדורי באותה העונה והשלימה דאבל מקומי.